**Ջովաննի Պաոլո Պանինի** (անգլ.՝ Giovanni Paolo Panini, հունիսի 17, 1691(1691-06-17), Պյաչենցա, Էմիլիա Ռոմանիա - հոկտեմբերի 21, 1765(1765-10-21)[…], Հռոմ, Պապական մարզ), իտալացի նկարիչ, ճարտարապետ, ով աշխատել է Հռոմում և հայտնի է հատկապես իր բնապատկերներով։ Որպես նկարիչ, Պանինին հայտնի է իր Հռոմի տեսարաններով, որտեղ նա իր հատուկ հետաքրքրությունն է դրսևորել քաղաքի հնությունների շուրջ։ Նրա լավագույն աշխատանքներից են «Պանթեոն»֊ը և պատկերասրահներում ցուցադրվող Հռոմի բնապատկերներով նկարները։ Պանինիի աշխատանքներից շատերը, հատկապես որտեղ ավերակներ են, ունեն արտասովոր և ոչ իրական գեղեցկություն՝ բնորոշելով կապրիչոյի թեմաները։ Այստեղ նա հիշեցնում է իտալացի նկարիչ Մարկո Ռիչիին։ Պանինին նկարել է նաև դիմանկարներ, այդ թվում Պապ Բենեդիկտոս XIV֊ի դիմանկարը։

Կենսագրություն
--------------

Պաոլո Պանինին ծնվել է 1691 թվականի հունիսի 17֊ին։ Կրտսեր տարիքում Պանինին դասեր է ստացել իր հարազատ քաղաք Պյանչեցայում, Ջուզեպպե Նատալիի և Անդրեա Գոլուզիի մոտ, իսկ ավելի ուշ, բեմական դիզայներ Ֆրանչեսկո Գոլլի֊Բիբիենայի մոտ։ 1711 թվականին նա տեղափոխվեց Հռոմ, որտեղ և սովորեց նկարչություն Բենդետտո Լուտիի մոտ։
Հռոմոմ Պանինին հայտնի դարձավ, որպես պալատների դեկորատոր, այդ թվում նաև այնպիսի շինություններում աշխատանքներ կատարեց, ինչպիսիք են Պատրիցիի վիլան (1719–1725), Պալացցո դե Կառոլիսը (1720) և Հռոմեական սեմինարիան (1721–1722)։ 
1719 թվականին նա ընդունվեց Հայրապետական թեմի գրականության եւ գեղարվեստի ակադեմիան։ Դասավանդեց Հռոմի Սան Լուկա քաղաքի ակադեմիայում և Ֆրանսիայի ակադեմիայում, որտեղ նա մեծ ազդեցություն ունեցավ ֆրանսիացի նկարիչ Ժան Օնորե Ֆրագոնարի վրա։ 
Պանինին մահացել է 1765 թվականի հոկտեմբերի 21֊ին, Հռոմում։

Ժառանգություն
-------------

Պանինիի արվեստանոցը ներառում է ֆրանսիացի նկարիչ Հյուբեր Ռոբերի և իր որդու՝ Ֆրանցեսկո Պանինի աշխատանքները։ Նրա վեդուտների այդ ոճը ազդեցություն է թողել այլ բնանկարիչների վրա, հատկապես իր աշակերտների, ինչպիսին Անտոնիո Ջոնին է, ինչպես նաև իտալացի նկարիչներ, ճարտարապետական բնապատկերի՝ վեդուտների վարպետներ Ջովաննի Անտոնիո Կանալետտոյի և Բեռնարդո Բելլոտոյի վրա։ Որոշ անգլիացի նկարիչներ, այդ թվում Մարլոուն և Սքելթոնը, նույնպես ընդօրինակել են նրան։
Նկարիչ և ճարտարապետ լինելուց բացի, Պանինին Հռոմի ֆրանսիական ակադեմիայում հեռանկարի և օպտիկայի պրոֆեսոր էր։ Նրա հեռանկարի հմուտ կիրառումը ավելի ուշ ոգեշնչեց «Պանինի պրոեկցիայի» ստեղծմանը։

Պատկերասրահ
-----------

* Պանինի պանթեոնՊանինի պանթեոն
* Պանինի հուշարձաններՊանինի հուշարձաններ
* Պանինի ԿապրիցիոՊանինի Կապրիցիո
* Հին ՀռոմՀին Հռոմ
* Ժամանակակից ՀռոմԺամանակակից Հռոմ
* ՄոնտեսիտորիոՄոնտեսիտորիո
* Պանինի Սուրբ Պետրոս, ՀռոմՊանինի Սուրբ Պետրոս, Հռոմ
* Հովիվների երկրպագություն,Բրունքլինի թանգարանումՀովիվների երկրպագություն,Բրունքլինի թանգարանում
* ԿոլիզեումԿոլիզեում
*

Ծանոթագրություններ
------------------

1. 1 2  Giovanni Paolo Pannini (նիդերլ.)
2. 1 2  *Ferrari A. M.* Panini [Pannini, Giovanni [Gian] Paolo] // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T065056
3. 1 2  Կերպարվեստի արխիվ — 2003.
4. 1 2 3 4 5 6
5. 1 2 3 4
6. 1 2  RKDartists (նիդերլ.)
7. 1 2  KulturNav — 2015.
8. 1 2  Բրոքհաուզի հանրագիտարան (գերմ.) / Hrsg.: Bibliographisches Institut & F. A. Brockhaus, Wissen Media Verlag
9. ↑
10. ↑
11. 1 2 3
12. 1 2  Anna Maria Ferrari. "Panini, Giovanni Paolo." Grove Art Online. Oxford Art Online. 27 March 2010.
13. ↑  Anna Maria Ferrari. "Panini, Giovanni Paolo." Grove Art Online. Oxford Art Online. 27 March 2010.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Discogs · MusicBrainz · RKDartists |
|  |
| Բառարաններ և հանրագիտարաններ | Բրիտանիկա (օնլայն) · Բրոքհաուս · Բրոքհաուսի և Եփրոնի · Իտալացիների կենսագրական բառարան · Մեծ նորվեգական · Մեծ սովետական (1 հրտ.) · Treccani · Universalis |
|  |
| 

|  Չափորոշչային վերահսկողություն |
| --- |
|  |
| BNE: XX4578531 · BNF: 149784013 · GND: 119117851 · ICCU: UBOV038986 · ISNI: 0000 0001 2331 1299 · LCCN: n87901560 · NLA: 35722519 · NLP: A36636174 · NTA: 112341152 · NUKAT: n2013181154 · PTBNP: 248404 · SUDOC: 029138965 · VIAF: 95793281 · ULAN: 500018296 · WorldCat VIAF: 95793281 |

 |

 |